CELEX: 32018R1241
Language: sl
Date: 2018-09-12 00:00:00
Title: Uredba (EU) 2018/1241 Evropskega parlamenta in Sveta z dne 12. septembra 2018 o spremembi Uredbe (EU) 2016/794 za namene vzpostavitve Evropskega sistema za potovalne informacije in odobritve (ETIAS)

19.9.2018   
               
               
                  SL
               
               
                  Uradni list Evropske unije
               
               
                  L 236/72
               
            
         UREDBA (EU) 2018/1241 EVROPSKEGA PARLAMENTA IN SVETA
         z dne 12. septembra 2018
         o spremembi Uredbe (EU) 2016/794 za namene vzpostavitve Evropskega sistema za potovalne informacije in odobritve (ETIAS)
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije in zlasti točke (a) člena 88(2) Pogodbe,
         v skladu z rednim zakonodajnim postopkom (1),
         ob upoštevanju naslednjega:
         
                     (1)
                  
                  
                     Z Uredbo (EU) 2018/1240 Evropskega parlamenta in Sveta (2) se Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) dodeljujejo nove naloge, kot so upravljanje nadzornega seznama ETIAS, vnos podatkov v zvezi s terorističnimi dejanji in drugimi hudimi kaznivimi dejanji na ta seznam ter izdajanje mnenj na zaprosilo nacionalnih enot ETIAS za posvetovanje. Da bo lahko opravljal te naloge, je torej treba Uredbo (EU) 2016/794 Evropskega parlamenta in Sveta (3) ustrezno spremeniti.
                  
               
                     (2)
                  
                  
                     V skladu s členoma 1 in 2 ter členom 4a(1) Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji (PEU) in Pogodbi o delovanju Evropske unije (PDEU), in brez poseganja v člen 4 navedenega protokola Združeno kraljestvo ne sodeluje pri sprejetju te uredbe, ki zato zanj ni zavezujoča in se v njem ne uporablja.
                  
               
                     (3)
                  
                  
                     V skladu s členoma 1 in 2 ter členom 4a(1) Protokola št. 21 o stališču Združenega kraljestva in Irske glede območja svobode, varnosti in pravice, ki je priložen PEU in PDEU, in brez poseganja v člen 4 navedenega protokola Irska ne sodeluje pri sprejetju te uredbe, ki zato zanjo ni zavezujoča in se v njej ne uporablja.
                  
               
                     (4)
                  
                  
                     V skladu s členoma 1 in 2 Protokola št. 22 o stališču Danske, ki je priložen PEU in PDEU, Danska ne sodeluje pri sprejetju te uredbe, ki zato zanjo ni zavezujoča in se v njej ne uporablja –
                  
               SPREJELA NASLEDNJO UREDBO:
         
            Člen 1
            Spremembe Uredbe (EU) 2016/794
            Uredba (EU) 2016/794 se spremeni:
            
                        (1)
                     
                     
                        člen 4(1) se spremeni:
                        
                                    (a)
                                 
                                 
                                    dodajo se naslednje točke:
                                    
                                                „(n)
                                             
                                             
                                                upravlja nadzorni seznam ETIAS v skladu s členoma 34 in 35 Uredbe (EU) 2018/1240 Evropskega parlamenta in Sveta (*1);
                                             
                                          
                                                (o)
                                             
                                             
                                                na nadzorni seznam ETIAS vnaša podatke v zvezi s terorističnimi ali drugimi hudimi kaznivimi dejanji, ki jih pridobi Europol, brez poseganja v pogoje, ki urejajo Europolovo mednarodno sodelovanje;
                                             
                                          
                                                (p)
                                             
                                             
                                                zagotavlja mnenja na zaprosilo za posvetovanje iz člena 29 Uredbe (EU) 2018/1240.
                                             
                                          
                                       (*1)  Uredba (EU) 2018/1240 Evropskega parlamenta in Sveta z dne 12. septembra 2018 o vzpostavitvi Evropskega sistema za potovalne informacije in odobritve (ETIAS) ter spremembi uredb (EU) št. 1077/2011, (EU) št. 515/2014, (EU) 2016/399, (EU) 2016/1624 in (EU) 2017/2226 (UL L 236, 19.9.2018, str. 1).“;"
                        
                                 
                              
                                    (b)
                                 
                                 
                                    doda se naslednji pododstavek:
                                    „Za namene izvajanja naloge iz točke (n) prvega pododstavka tega odstavka upravni odbor Europola po posvetovanju z Evropskim nadzornikom za varstvo podatkov sprejme postopke iz člena 35 Uredbe (EU) 2018/1240.“
                                 
                              
                  
                        (2)
                     
                     
                        člen 21 se spremeni:
                        
                                    (a)
                                 
                                 
                                    naslov se nadomesti z naslednjim:
                                    
                                       „Člen 21
                                       Dostop Eurojusta, OLAF in – zgolj za namene ETIAS – Evropske agencije za mejno in obalno stražo do informacij, ki jih hrani Europol“;
                                    
                                 
                              
                                    (b)
                                 
                                 
                                    vstavi se naslednji odstavek:
                                    
                                       „1a.   Europol sprejme vse ustrezne ukrepe, s katerimi omogoči, da bo Evropska agencija za mejno in obalno stražo v okviru svojih pristojnosti in za namene Uredbe (EU) 2018/1240 na podlagi sistema javljanja zadetkov imela posreden dostop do podatkov, ki se zagotavljajo za namene iz točke (j) člena 20(2) navedene uredbe, brez poseganja v omejitve, ki bi jih navedla država članica, organ Unije, tretja država ali mednarodna organizacija, ki je informacije zagotovila, v skladu s členom 19(2) te uredbe.
                                       V primeru zadetka Europol začne postopek, v okviru katerega se lahko izmenjajo informacije, ki so privedle do zadetka, v skladu z odločitvijo pošiljatelja informacij Europolu in le, kolikor so podatki, ki so privedli do zadetka, potrebni za opravljanje nalog Evropske agencije za mejno in obalno stražo, povezanih z ETIAS.
                                       Ustrezno se uporabljajo odstavki 2 do 7 tega člena.“
                                    
                                 
                              
                  
         
            Člen 2
            Začetek veljavnosti in uporaba
            Ta uredba začne veljati dvajseti dan po objavi v Uradnem listu Evropske unije.
            Ta uredba se uporablja od datuma, ki ga določi Komisija v skladu s členom 88 Uredbe (EU) 2018/1240.
         
         
            Ta uredba je v celoti zavezujoča in se neposredno uporablja v državah članicah v skladu s Pogodbama.
            V Strasbourgu, 12. septembra 2018
            
               
                  Za Evropski parlament
               
               
                  Predsednik
               
               A. TAJANI
            
            
               
                  Za Svet
               
               
                  Predsednica
               
               K. EDTSTADLER
            
         
         
            (1)  Stališče Evropskega parlamenta z dne 5. julija 2018 (še ni objavljeno v Uradnem listu) in odločitev Sveta z dne 5. septembra 2018.
         
            (2)  Uredba (EU) 2018/1240 Evropskega parlamenta in Sveta z dne 12. septembra 2018 o vzpostavitvi Evropskega sistema za potovalne informacije in odobritve (ETIAS) ter spremembi uredb (EU) št. 1077/2011, (EU) št. 515/2014, (EU) 2016/399, (EU) 2016/1624 in (EU) 2017/2226 (glej stran 1 tega Uradnega lista).
         
            (3)  Uredba (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (UL L 135, 24.5.2016, str. 53).